

VLADA REPUBLIKE HRVATSKE

Zagreb, 28. studenoga 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj**: | Ministarstvo pravosuđa |

|  |  |
| --- | --- |
| **Predmet:** | Izvješće o vođenim pregovorima za sklapanje Ugovora između Vlade Republike Hrvatske i Vlade Sjedinjenih Američkih Država koji predstavlja instrument predviđen člankom 3. stavkom 2. Sporazuma o izručenju između Europske unije i Sjedinjenih Američkih Država potpisanog 25. lipnja 2003., u pogledu primjene Ugovora o izručenju potpisanog 25. listopada 1901. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 12. stavka 1.Zakona o sklapanju i izvršavanju međunarodnih ugovora (Narodne novine, broj 28/96) i članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj godine donijela

**ZAKLJUČAK**

1. Prihvaća se Izvješće o vođenim pregovorima za sklapanje Ugovora između Vlade Republike Hrvatske i Vlade Sjedinjenih Američkih Država koji predstavlja instrument predviđen člankom 3. stavkom 2. Sporazuma o izručenju između Europske unije i Sjedinjenih Američkih Država potpisanog 25. lipnja 2003., u pogledu primjene Ugovora o izručenju potpisanog 25. listopada 1901., koje je Vladi Republike Hrvatske dostavilo Ministarstvo pravosuđa aktom klase: 011-02/19-01/100146, ur.broja 514-07-01-02-02/2-19-12 od 19. studenog 2019. godine.
2. Utvrđuje se da je usuglašeni tekst Ugovora iz točke 1. ovoga Zaključka u skladu utvrđenom osnovom za vođenje pregovora i sklapanje Ugovora.
3. Ugovor iz točke 1. ovoga Zaključka potpisat će, u ime Vlade Republike Hrvatske, ministar pravosuđa Dražen Bošnjaković.

Klasa:

Urbroj:

Zagreb,

**PREDSJEDNIK**

**mr. sc. Andrej Plenković**

**OBRAZLOŽENJE**

Odluku o pokretanju postupka za sklapanje Ugovora između Vlade Republike Hrvatske i Vlade Sjedinjenih Američkih Država koji predstavlja instrument predviđen člankom 3. stavkom 2. Sporazuma o izručenju između Europske unije i Sjedinjenih Američkih Država potpisanog 25. lipnja 2003., klase: 022-03/19-11/58, urbroja: 50301-25/06-19-2, Vlada Republike Hrvatske donijela je na svojoj sjednici održanoj 29. kolovoza 2019. godine.

Na temelju spomenute Odluke o pokretanju postupka za sklapanje Ugovora održani su pregovori s drugom stranom. Pregovori su uspješno okončani, te je potvrđena spremnost i interes obiju strana da žurno provedu svoje unutarnje pravne postupke, kako bi u što skorijem roku Ugovor mogao biti potpisan, uzimajući u obzir i mogućnost da se Ugovor potpiše na Sastanku ministara pravosuđa i unutarnjih poslova EU-a i SAD-a koji će se održati 11. prosinca 2019. u Washingtonu.

U skladu s člankom 12. stavkom 1. Zakona o sklapanju i izvršavanju međunarodnih ugovora, predlaže se Vladi Republike Hrvatske donošenje Zaključka kojim se prihvaća Izvješće o vođenim pregovorima za sklapanje Ugovora između Vlade Republike Hrvatske i Vlade Sjedinjenih Američkih Država koji predstavlja instrument predviđen člankom 3. stavkom 2. Sporazuma o izručenju između Europske unije i Sjedinjenih Američkih Država potpisanog 25. lipnja 2003., u pogledu primjene Ugovora o izručenju potpisanog 25. listopada 1901, budući da je usuglašeni tekst Ugovora u skladu s utvrđenom osnovom za vođenje pregovora i sklapanje Ugovora.

Tekstovi Ugovora koji su rezultat okončanih pregovora sastavni su dio ovog Zaključka.

Ugovor će, u ime Vlade Republike Hrvatske, potpisati ministar pravosuđa Dražen Bošnjaković.